दिल्ली के बाद मथुरा में नदी उफान पर, 52 घर डूबे; कुल्लू में बादल फटा, एक की मौत
Monsoon Rainfall Tracker State Wise Update; Rainfall Expected in Rajasthan, Madhya Pradesh, Uttar Pradesh, Bihar, Jharkhand, Maharashtra, Goa, Tamil Nadu, Odisha, Andhra Pradesh, Karnataka, Maharashtra. दिल्ली में शनिवार रात को तेज बारिश हुई। IMD के मुताबिक, तीन घंटे में 11 मिली बारिश हुई। आज भी हल्की से मध्यम बारिश होने के आसार हैं। बारिश के बाद राजधानी के कई इलाकों में पानी भर गया।
दिल्ली में यमुना नदी का जलस्तर खतरे के निशान से नीचे आने के बाद एक बार फिर बढ़ने लगा है। इसकी वजह से उत्तर प्रदेश के आगरा-मथुरा के कुछ इलाकों में बाढ़ जैसे हालात बन गए हैं।
यमुना का पानी आगरा में ताजमहल तक आ चुका है। मथुरा में यमुना डेंजर लेवल से 1 मीटर ऊपर बह रही है। इसके चलते नदी के आस-पास के मंदिरों के कपाट बंद कर दिए गए हैं।
वहीं, 52 कॉलोनियों में भी पानी भर गया है। NDRF ने अब तक 500 लोगों को सुरक्षित राहत शिविर में पहुंचाया है। इसके अलावा अभी भी बहुत सारे लोग बाढ़ में फंसे हुए हैं।
सोमवार सुबह हिमाचल प्रदेश के कुल्लू के कायस गांव में बादल फट गया। इससे एक की मौत हो गई और 3 घायल हैं। 9 गाड़ियां पानी में बह गईं।
कुल्लू के ही खराहल में भी आधी रात को बादल फटा, नाले में बाढ़ से नेउली स्कूल और कई घरों में पानी भर गया। एक गाड़ी भी चपेट में आई है।
इधर, उत्तर रेलवे ने बताया कि अंबाला डिवीजन में जलजमाव के कारण 16 ट्रेनों को अस्थायी रूप से रद्द कर दिया गया है, दो ट्रेनों को शॉर्ट टर्मिनेट किया गया है।
दिल्ली में बाढ़ से जुड़े अपडेट्स...
देखिए दिल्ली में बाढ़ के बाद की तस्वीरें...
अब जानिए देश के मौसम का हाल...
अगले 24 घंटे कैसे रहेंगे…
इन राज्यों में तेज बारिश होगी: हिमाचल, उत्तराखंड, पश्चिमी उत्तर प्रदेश, हरियाणा, चंडीगढ़, दिल्ली, पूर्वी राजस्थान, पूर्वी मध्य प्रदेश, छत्तीसगढ़, पश्चिमी मध्य प्रदेश, गुजरात, गोवा, तेलंगाना, ओडिशा, मध्य महाराष्ट्र, कर्नाटक।
इन राज्यों में हल्की बारिश होगी:  बिहार, पश्चिम बंगाल, पंजाब, सिक्किम, असम, मेघालय, आंध्र प्रदेश, पांडुचेरी में बिजली चमकने के साथ हल्की बारिश हो सकती है।
अलग-अलग राज्यों के मौसम से जुड़े अपडेट्स..
अलग-अलग राज्यों से मानसून की तस्वीरें...
अन्य राज्यों में मौसम का हाल...
MP में 19 जिलों में भारी बारिश का अलर्ट, भोपाल से लगे महादेवपानी में तीन लड़के बहे
मध्यप्रदेश के पूर्वी हिस्से में अगले दो-तीन दिन तक तेज बारिश का दौर जारी रहेगा। प्रदेश के 9 जिलों में भारी बारिश का अलर्ट है। इनमें सिंगरौली, सतना, डिंडोरी, कटनी, सिवनी, मंडला, बालाघाट, पन्ना और छतरपुर शामिल हैं। यहां 24 घंटे में 8 इंच से ज्यादा बारिश हो सकती है। पढ़ें पूरी खबर...
बिहार के 19 जिलों में बारिश-बिजली का अलर्ट, नेपाल में बारिश से उफान पर नदियां
आज बिहार के 19 जिलों में बारिश और आकाशीय बिजली का अलर्ट है। अगले 2 दिनों तक बारिश की गतिविधियां बनी रहेंगी। लगातार बारिश से नदियां उफान पर हैं। कई नदियां खतरे के निशान से ऊपर बह रही हैं। पढ़ें पूरी खबर...
हरियाणा के 4 जिलों में भारी बारिश का अलर्ट, 6 जगह से टूटा बांध, लोग कर रहे पलायन
हरियाणा में आज से मानसून फिर एक्टिव हो गया है। चंडीगढ़ मौसम विभाग ने राज्य के सभी 22 जिलों में बारिश का यलो अलर्ट जारी किया है। उत्तर हरियाणा के चार जिले पंचकूला, अंबाला, यमुनानगर और कुरुक्षेत्र में मौसम विभाग ने भारी बारिश की चेतावनी जारी की है। पढ़ें पूरी खबर...
पंजाब में आज बारिश का यलो अलर्ट, पटियाला में 9 साल के बच्चे की मौत
पंजाब में आज भी मौसम विभाग ने यलो अलर्ट जारी किया है। पूरे राज्य में रुक-रुक कर बारिश होगी। बाढ़ के हालातों से उभर रहे पंजाब में अब बीमारियों का डर सताने लगा है। इसके अलावा मूनक ब्लॉक के हदन गांव में बाढ़ पीड़ितों के लिए राहत सामग्री ले जा रहा एक ट्रैक्टर टूटी सड़क में गिर गया। पढ़ें पूरी खबर...
हिमाचल में भारी बारिश का ऑरेंज अलर्ट, बादल फटने के साथ बाढ़ का खतरा
मौसम विज्ञान केंद्र शिमला के अनुसार, प्रदेश में 22 जुलाई तक मौसम साफ होने के आसार नहीं है। आज के लिए फिर से भारी बारिश का ऑरेंज अलर्ट जारी किया है। इस दौरान मैदानी व मध्यम ऊंचाई वाले इलाकों में भारी बारिश हो सकती है। पढ़ें पूरी खबर...